钦定古今图书集成/历象汇编/庶征典/第141卷 > 宋
## 钦定古今图书集成/历象汇编/庶征典/第141卷 > 宋

### 太祖建隆元年一产三男

按《宋史太祖本纪》不载。　按《五行志》，“建隆元年，雄州
归义军民刘进产三男。”

建隆二年，一产三男。

按《宋史太祖本纪》。不载　按《五行志》：“二年，孟州民孟
福、定州民孟公礼等妻。各产三男。”

建隆三年，旱，魃生一产三男。

按《宋史太祖本纪》不载。　按《五行志》：“三年，齐州、晋州
大旱，民家多生魃。龙冈县民林嗣妻，京师龙捷军卒
宜超妻，产三男。”

### 乾德三年江陵府民刘晖妻产三男

按《宋史太祖本纪》。不载　按《五行志》云云。

乾德四年，一产三男。南汉民生子两头。

按《宋史太祖本纪》不载。　按《五行志》：“四年，安州骁健
军卒赵远妻产三男。”

按《十国春秋？南汉中宗本纪》：“大宝九年，常康县民妻
生子，两首四臂乾德五年，一产三男。”

按《宋史太祖本纪》不载。　按《五行志》，“五年，光州民高
与，德州民赵嗣，乾宁军卒王进妻，产三男。”

### 开宝元年一产三男

按《宋史太祖本纪》不载。　按《五行志》，“开宝元年，沂州
民王政、澶州民谢兴妻产三男。”

按《十国春秋？吴越忠懿王世家》：“开宝元年六月戊午，
苏州长洲县民王安妻产三子。”

开宝二年，一产三男。

按《宋史太祖本纪》不载。　按《五行志》：“二年，阆州民孙
延广，开州民董远妻，产三男。”

开宝六年，南唐男子化为女子。

按《宋史太祖本纪》。不载　按《十国春秋。南唐后主本
纪》。“开宝六年。庐陵曾某将娶妇。忽化为女。”

开宝七年，一产三男。

按《宋史太祖本纪》不载。　按《五行志》：“七年，青城县王
宥妻产三男。河南府民刘元妻产三男。”

### 太宗太平兴国二年一产三男

按《宋史太宗本纪》不载。　按《五行志》：“太平兴国二年，
邢州招收军卒李遇、汝州归化军卒鱼霸，常州民谢
祚妻产三男，晋原县民杨万妻产三男。”

太平兴国七年，一产三子四子。

按《宋史太宗本纪》不载。　按《五行志》：“七年，澶州龙卫
军卒靳兴，晋州民郑彦福妻产三男，汾州民郑训妻
产三女，雁门县民刘习妻产四男，滑州归化军卒安
旺妻产二男一女。”

太平兴国八年，一产三男。

按《宋史太宗本纪》不载。　按《五行志》：“八年，扬州顺化
军卒俞钊、温州民李遇、荥州民李祚妻，产三男。
太平兴国九年，扬子县民生子异形。”

按《宋史太宗本纪》，不载。　按《五行志》：“九年，扬子县民
妻生男，毛被体半寸馀，面长，顶高，乌眉，眉毛粗密，近
发际有毛两道，软长眉，紫唇，红耳厚鼻，大类西域僧。
至三岁，画图以献。”

### 雍熙二年一产三男

按《宋史太宗本纪》不载。　按《五行志》：“雍熙二年，奉新
县民何靖妻产三男。”

雍熙三年，一产三男。

按《宋史太宗本纪》不载。　按《五行志》：“三年，鲁山县民
张美，相州林虑县民张钦妻，产三男。”

雍熙四年，一产三男。

按《宋史太宗本纪》不载。　按《五行志》：“四年，晋原县民
周承晖，固始县民杨昇妻产三男。”

### 端拱元年一产三男

按《宋史太宗本纪》不载。　按《五行志》：端拱元年，“祁州
民冯遇妻产三男。”

端拱二年，一产三男。

按《宋史太宗本纪》不载。　按《五行志》：“二年，齐州民徐
美、并州民侯远，常州卒徐流妻产三男。”

### 淳化元年一产三男又僧人头生角

按《宋史太宗本纪》。不载　按《五行志》。淳化元年正月。
河阳县民王斌。新息县民李珪妻产三男。八月汾州
悉达院僧智严头生角三寸。

淳化二年，一产三男。

按《宋史太宗本纪》不载。　按《五行志》：“二年，晋陵县民
黄钊、南充县民彭公霸、龙阳县民周信、王屋县民李
清、临清县民国忠、邻水县吏谢元昇、奉化县卒朱旺
妻产三男。瀛州民胡立、邢州民高德妻产三男，
淳化四年一产三男。”

按《宋史太宗本纪》不载。　按《五行志》：“四年，邯郸县民
郑安、河间县民王希辇，安州民宋和妻产三男，
淳化五年，一产三男。”

按《宋史太宗本纪》不载。　按《五行志》：“五年雍丘县营
卒盛泰妻产三男。”

### 至道元年一产三男

按《宋史太宗本纪》不载。　按《五行志》：“至道元年，保州
敌军校李深、宋城县民王洽、临淮县民贺用、永清县
民董美、鄄城县民马方妻产三男。”

至道二年，一产三男。

按《宋史太宗本纪》不载。　按《五行志》：“二年，安丰县民
王构、伊阳县民张寿、成都县民彭操妻产三男。
至道三年，一产三男。”

按《宋史太宗本纪》不载。　按《五行志》：“三年，汾州民赵
演、沂州民李嗣、南剑州民刘相、饶安县民睦鸾，卫州
宣武军卒李筠妻产三男。”

### 真宗咸平元年一产三男

按《宋史真宗本纪》不载。　按《五行志》：“咸平元年，台州
永安县王旺、澶州静戎军卒郑穗妻产三男。莘县民
怀梁、获嘉县民王贵、永康县民罗彦瑫、温县民杨荣、
毗陵县民魏吉妻产三男。”

咸平三年。一产三男按《宋史真宗本纪》。不载　按《五行志》。三年。睢县民朱
进。郓州武威军卒徐绕。深州民彭远妻。产三男。
咸平四年。一产三男。

按《宋史真宗本纪》不载。　按《五行志》：“四年，望都县民
郭莹，邕州澄海军卒，梁济妻产三男。”

咸平五年，一产三男。

按《宋史真宗本纪》不载。　按《五行志》：“五年夏津县民
赵替妻产三男。”

咸平六年，一产三男四男。

按《宋史真宗本纪》不载。　按《五行志》：“六年，石城县民
刘诜、堂邑县民戴兴妻产三男，平乡县民郭让妻产
四男。”

### 景德元年一产三男

按《宋史真宗本纪》不载。　按《五行志》：“景德元年，南昌
县民李总妻产三男。”

景德二年，一产三男。

按《宋史真宗本纪》不载。　按《五行志》：“二年，奉新县民
魏勇妻产三男。”

景德四年，一产三男。

按《宋史真宗本纪》不载。　按《五行志》四年八作“司匠
赵荣、南顿县民任登老、枣强县民张绪妻各产三男。”

### 大中祥符元年一产四男

按《宋史真宗本纪》不载。　按《五行志》：“大中祥符元年，
高邮军民王言妻产四男。”

大中祥符二年，一产三男。

按《宋史真宗本纪》不载。　按《五行志》：“二年，崞县民张
留，清平军民杨泉妻产三男。”

大中祥符三年，一产三男。

按《宋史真宗本纪》不载。　按《五行志》：“三年，获嘉县民
冯可妻产三男。宋城县民李悔妻产二男一女。
大中祥符四年，一产三男。”

按《宋史真宗本纪》不载。　按《五行志》：“四年，河池县民
冯守钦妻产三男。”

大中祥符五年，一产三男。

按《宋史真宗本纪》不载。　按《五行志》：“五年，大名府宣
勇军卒徐璘，赞皇县民李钊妻，产三男。”

大中祥符七年，一产三男。

按《宋史真宗本纪》不载。　按《五行志》：“七年，铜鞮县民
李谦、宋城县民白德、霍丘县民朱璘、平凉县民焦思
顺妻产三男。”

大中祥符八年，一产三男、四男。

按《宋史真宗本纪》不载。　按《五行志》：“八年，河南府民
宋再兴、真阳县民周元、历亭县民田用侯言、霍丘县
民王忠杜戬、濛阳县民卫志聪、定州骁武军卒张吉、
雍丘县怀勇军卒黄进妻产三男。永嘉县民张保妻
产四男。”

大中祥符九年，一产三男。

按《宋史真宗本纪》不载。　按《五行志》：“九年，曹州雄勇
军卒聂德、瀛州民刘元、澧州民张贵、广州民刘吉妻，
产三男。”

### 天禧元年一产三男

按《宋史真宗本纪》不载。　按《五行志》：“天禧元年，连江
县民陈霸妻产三男。”

天禧三年，一产三男。

按《宋史真宗本纪》不载。　按《五行志》：“三年，钱塘县民
谢文信、遂安县民李承遇妻产三男。”

天禧四年，一产三男。

按《宋史真宗本纪》不载。　按《五行志》：“四年，孝感县民
杜明，平恩县民刘顺妻产三男。七月，耒阳县民张中
妻产三男，其额有白痣方寸馀，上生白发。”又按志：
“自天圣迄治平，妇人生四男者二，生三男者四十四，
生二男一女者一。”熙宁元年距元丰七年，邵邑民家
生三男者八十四，而四男者一，三男一女者一。元丰
八年至元符二年，生三男者十八，而四男者二。三男
一女者一。元符三年至靖康，生三男者十九，而四男
者一。《前志》以为人民蕃息之验

### 哲宗绍圣四年一产四男

按：《宋史哲宗本纪》：“绍圣四年，宣城民妻一产四男子。”

### 元符二年一产四男

按《宋史哲宗本纪》：“元符二年十二月，河中猗氏县民
妻一产四男子。”

### 徽宗重和元年一产四男

按：《宋史徽宗本纪》：“重和元年，黄岩民妻一产四男子。”

### 宣和六年帝御楼观灯有狂人指斥拷杀之有男子产子妇人生髭

按《宋史》徽宗本纪。不载　按五行志。宣和六年。御楼
观灯。时开封尹设次以弹压于西观下。帝从六宫于
其上。以观天府之断决者。帘幕深密。下无由知。众中
忽有人跃出。黑色布衣若寺僧童行状。以手画帘。出
指斥语。执于观下。帝怒甚。令中使传旨治之。棰掠乱
下。又加炮烙。询其谁何。略不一语。亦无痛楚之状。又断其足筋，俄施刀脔，血肉狼籍。帝大不悦，为罢一夕
之懽，竟不得其何人，付狱尽之。又按《志》，“宣和六年，
都城有卖青果男子，孕而生子，蓐母不能收，易七人，
始娩而逃去。丰乐楼酒保朱氏子之妻可四十馀，楚
州人。忽生髭，长仅六七寸，疏秀而美，宛然一男子，特
诏度为女道士。”

宣和七年有狂人出《悖骂》语。

按《宋史徽宗本纪》，不载。　按《五行志》：“七年八月，都城
东门外鬻菜夫至宣德门下，忽若迷罔，释荷担向门
戟手，出悖骂语，且曰：‘太祖皇帝、神宗皇帝使我来，尚
宜速改也’。逻卒捕之，下开封狱。一夕方省，则不知向
者所为，乃于狱中尽之。”

### 高宗建炎二年有狂人拜于行宫门出狂言有四岁小儿腹裂生儿

按《宋史高宗本纪》。不载　按《五行志》。建炎二年十一
月。高宗在扬州郊祀。后数日。有狂人具衣冠。执香炉。
携绛囊。拜于行宫门外。自言“天遣我为官家儿。”书于
囊纸刻于右臂。皆是语鞫之不得姓名。高宗以其狂。
释不问。明年二月。金人犯维扬。三月有明受之变。
按《宣政杂录》：建炎戊申。镇江府民家儿生四岁。暴得
腹胀疾，经数月脐裂。有儿从裂中生，眉目口鼻，人也。
但头以下手足不分，莫辨男女，又出白汁斗馀，三日
二子俱死。

### 绍兴元年有狂僧哭于阆州郡门

按《宋史高宗本纪》不载。　按《五行志》，绍兴元年四月
庚辰，阆州有狂僧衰绖哭于郡谯门曰：“今日佛下世。”
且言且哭，实隆祐太后上仙日云。阆距行都万里，逾
月而遗诏至。

绍兴三年，妇人产子有角齿。

按《宋史高宗本纪》。不载　按《五行志》。绍兴三年。“建康
府桐林湾妇产子。肉角有齿。是岁人多产鳞毛。
绍兴二十年。一产三男。”

按《宋史高宗本纪》不载。　按《五行志》，二十年八月，“真
符县民家一产三男。”

### 孝宗隆兴元年妇人产子二首

按《宋史孝宗本纪》。不载。　按《五行志》。隆兴元年。建康
民流寓行都。而妇产子。二首具羽毛之形。

### 乾道五年人化为虎妇产子青而毛有肉角连体两面潮州妇产百子如指大

按《宋史孝宗本纪》，不载。　按《五行志》：“乾道五年，衡湘
间人有化为虎者。馀杭县妇产子，青而毛，二肉角。又
有二家妇产子亦如之，皆连体，两面相乡，三家才相
距一二里。潮州城西，妇孕过期，产子如指大，五体皆
具者百馀，蠕蠕能动。”

### 淳熙十年妇人产子六臂

按《宋史孝宗本纪》。不载。　按《五行志》。“淳熙十年。番易
南乡妇产子。肘各有二臂及长𩰚。则六臂并运。”
“淳熙十三年。人死复生。妇产肉块。”

按《宋史孝宗本纪》。不载。　按《五行志》。“十三年行都有
人死。十有四日复生。十一月辛未。邓家巷妇产肉块
三。其一直目而横口。”

淳熙十四年，有妇产子四日长四尺，有狂人突入恩
平郡王第。

按《宋史孝宗本纪》不载。　按《五行志》，十四年六月，临
安府浦头妇产子，生而能言，四日暴长四尺。又按
志，淳熙十四年正月，绍兴府有狂人突入恩平郡王
第，升堂践王坐曰：“我太上皇孙，来赴郡鞠讯。”终不语。
亦狂咎也。是冬，高宗崩。明年八月，王薨。

### 光宗绍熙元年行都市人讹言

按《宋史光宗本纪》不载。　按《五行志》，绍熙元年三月
癸酉，行都市人夜以杀相惊，奔迸者良久乃定。
绍熙二年，有狂人衰服呼阃帅名。

按《宋史光宗本纪》不载。　按《五行志》，绍熙二年十二
月庚辰昧爽，成都有人衰服入帐门，大呼阃帅京镗
姓名，亦狂咎也。

绍熙三年，有石工为山压，三年出而能语，见风即化
为石人。

按《宋史光宗本纪》不载。　按《五行志》：绍熙元年，昆山
县工采石而山压。三年六月，它工采石邻山，闻其声
呼，相应答如平生。其家凿石出之，见其妻，喜曰：“久闭
乍风，肌肤如裂。”俄顷，微噤不语，化为石人，貌如生。

### 宁宗庆元元年有妇产子生尾角肉翅

按《宋史宁宗本纪》。不载　按《五行志》。“庆元元年。乐平
县妇产子有尾。永州民产子。首有角。腋有肉翅。”
庆元二年。有妇产子三目。

按《宋史宁宗本纪》不载。　按《五行志》，“二年七月，进贤
县妇产子，面有三目。”

### 理宗嘉定四年有妇产子二首四臂

按《宋史理宗本纪》。不载。　按《五行志》。嘉定四年四月，
“镇江府后军妻生子。一身而二首四臂。”

### 世宗大定十三年宛平人假尸还魂

按《金史世宗本纪》：十三年正月，尚书省奏，“宛平张孝
善有子曰合得，大定十二年三月旦以疾死，至暮复
活，云本良乡人王建子喜儿。而喜儿前三年已死，建
验以家事，能具道之，此盖假尸还魂，拟付王为子。”上
曰：“若是，则奸幸小人，竞生诈伪，渎乱人伦。止付孝善。”

### 卫绍王大安三年有狂男子每日省前大呼

按《金史卫绍王本纪》，不载。　按《五行志》：大安三年，有
男子郝赞诣省言：上即位之后，天变屡见，火焚万家，
风折门关，非小异也。宜退位让有德。有司问：“尔狂疾
乎？”赞大言曰：“我不狂疾，但为社稷计。”宰相皆非其言，
每日省前大呼凡半月。上怒，诛之隐处。

### 崇庆二年有狂僧狂言

按《金史卫绍王本纪》。不载。　按《五行志》。二年二月放
进士榜。有狂僧公言杀天子。求之不知所在。

### 宣宗贞祐三年京师讹言逐狼

按《金史宣宗本纪》不载。　按《五行志》：三年六月，“京城
中夜妄相惊逐狼，月馀方息。”

### 哀宗正大元年有狂人大笑大哭于承天门

按《金史哀宗本纪》：正大元年正月戊午，上始视朝。是
日有男子服麻衣望承天门且笑且哭，诘之，则曰：“我
笑笑将相无人，我哭哭金国将亡，群臣请寘重典，上
持不可曰：‘近诏草泽诸人，直言虽涉讥讪，不坐法司
唯以君门非笑哭之所，重杖而遣之’。”

正大八年，有妇生子两头。

按《金史哀宗本纪》。不载　按《续夷坚志》：“正大辛卯八
年。阳翟士人王子思家婢生子一身两头，乳媪以为
怪。摘去其一。气系分两岐而出。明年正月两行省军
有三峰之败。”

### 天兴 年有狂人散枣与人击瓦碎之

按《金史哀宗本纪》不载　按《五行志》：“初南京未破一
二年间，市中有一僧，不知所从来，持一布囊贮枣，日
散与市人无穷，所在儿童百十从之。又有一人拾街
破瓦，复以石击碎之。人皆以为狂，不晓其理，后乃知
之。其意盖欲使人早散，国家将瓦解矣。”